《次曾渔矶贺得士赟音问韵》
宋代·萧立之

时危多难合驱除，安见娇儿竞挽须。支厦可能扶绪汉，誓江犹挽活全吴。

疑从马革无还璧，忽得蝇头似串珠。君有诗来逾骨肉，为君吟罢酒三呼。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。